**Avtale om kostnadsfordeling og bindingstid i forbindelse med kompetanseutvikling**

**Det presiseres at dette dokumentet er av generell art, og at teksten må tilpasses den enkelte virksomhet.**

**Avtale er inngått mellom (*Bedriftens navn,* heretter kalt "arbeidsgiver") og (a*rbeidstakers navn,* heretter kalt "arbeidstaker").**

**1. Omfang og periode**

Arbeidstaker gjennomfører *(navn/beskrivelse av studiet samt angivelse av studiestedet)* i tiden (fra dato til dato). Programmet består av *(angivelse av f.eks. antall samlinger, kursdager etc.)*. Det forutsettes at arbeidstakeren består endelig eksamen.

**2. Kostnader**

Arbeidsgiver dekker kursavgift begrenset oppad til kr (beløp),-.

(Avtalen bør videre inneholde informasjon om hvilke utgifter som dekkes, for eksempel studie- og/eller eksamensavgifter, studiemateriell, reise- og oppholdsutgifter, samt om det kreves dokumentasjon for utgiftene. Det bør også fremgå om utbetalinger skal foretas ved del- eller helutbetalinger samt tidspunkt for utbetalinger.)

**3. Bindingstid og spesielle bestemmelser**

(Dersom det avtales bindingstid, må informasjon om dette tas med her. Følgende bør reguleres i avtalen:

* Bindingstidens lengde
* Når starter bindingstiden å løpe
* Konsekvenser dersom arbeidstaker ikke fullfører studiet   
  (ofte vil dette variere med hensyn til hva årsaken til avbrytelsen er, for eksempel om det skyldes sykdom)
* Konsekvenser dersom arbeidstaker sier opp arbeidsforholdet før bindingstiden er utløpt

Blir ikke [kravene til skattefri utdanning](https://www.skatteetaten.no/rettskilder/type/handboker/skatte-abc/gjeldende/u-3-utdanning--tilskudd-og-kostnader/) i henhold til forskrift til utfylling og gjennomføring mv. skatteloven §§ 5-15-10 – 5-15-14 tilfredsstilt, vil dekning av arbeidstakerens utgifter være skattepliktig inntekt for arbeidstaker. Arbeidsgiver skal i slike tilfeller trekke skatt for den ansatte og betale arbeidsgiveravgift av det dekte beløpet.

Tilbakebetalingen vil skje gjennom trekk i lønn eller på annen måte.

(Sted, dato)

(Arbeidsgiver) (Arbeidstakers navn)